Nafarroako Parlamentuko Mahaiak, 2018ko azaroaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Gizarte Zerbitzuei buruzko Foru Legea Oinarrizko Gizarte Zerbitzuetako programen eta finantzaketaren arloan garatzeko Erregelamendua onesten duen maiatzaren 22ko 32/2013 Foru Dekretua aldatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko azaroaren 12an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, idatziz erantzun dakion:

– Nafarroako Gobernuak aldatu al du Gizarte Zerbitzuei buruzko Foru Legearen Oinarrizko Gizarte Zerbitzuetako programen eta finantzaketaren arloan garatzeko erregelamendua onesten duen maiatzaren 22ko 32/2013 Foru Dekretua, Nafarroako Erriberaren errealitate sozial berriari egokitzeko?

– Nafarroako Gobernuak zer enplegu-zerbitzu indartu du zerbitzu horiek ibilbide pertsonalizatuak egiteko daukaten ahalmena handitze aldera, gizarte bazterketaren arriskuan dauden pertsonen gizarteratzearen eta laneratzearen alde egiteko?

– Gizarte-zerbitzuen eta enplegu-zerbitzuen artean zer koordinazio-mota berri ezarri da pertsona horien enplegagarritasuna bultzatzeko?

– Zer neurri, baliabide tekniko eta ekonomiko ezarri du Nafarroako Gobernuak etorkinen laneratzea bultzatzeko?

Corellan, 2018ko azaroaren 7an

Foru parlamentaria: Alberto Catalán Higueras